কলকাতা মেট্রোর স্টেশনগুলির তালিকা
কলকাতা মেট্রো ভারতের দ্বিতীয় বৃহত্তম মেট্রো রেল নেটওয়ার্ক (দিল্লি মেট্রোর পরে)। ১৯৮৪ সালের ২৪ অক্টোবর কলকাতা মেট্রোর প্রথম অংশটি চালু হয়। বর্তমানে এই মেট্রোর দৈর্ঘ্য ২২.৩ কিলোমিটার। উত্তর-দক্ষিণ করিডোর বা দমদম-কবি সুভাষ লাইন বর্তমানে এই মেট্রোর একমাত্র চালু লাইন। এছাড়া পূর্ব-পশ্চিম মেট্রো, জোকা-বিবাদীবাগ (ভায়া বেহালা ও মাঝেরহাট) লাইন, দমদম-দক্ষিণেশ্বর সম্প্রসারিত লাইন, দমদম-বরানগর-ব্যারাকপুর লাইন, দমদম-বারাসত লাইন ও নিউ গড়িয়া-বিমানবন্দর লাইনের কাজ বর্তমানে নির্মাণাধীন।
ময়দান, কলকাতা
কলকাতার আদি জমিদার সাবর্ণ রায়চৌধুরী পরিবার তাঁদের আদি বসতি হালিশহর থেকে নব্য বসতি বড়িশা পর্যন্ত যে রাস্তাটি নির্মাণ করান, সেটি ময়দানের পাশ দিয়ে কলকাতার উত্তর ও দক্ষিণাঞ্চলের মধ্যে সংযোগরক্ষাকারী চৌরঙ্গীর উপর দিয়ে যেত। ময়দানের পূর্ব সীমান্তে কলকাতা মেট্রোর টালিগঞ্জ-এসপ্ল্যানেড শাখাটি নির্মাণ করতে প্রায় সাত বছর সময় লাগে। মেট্রোর ময়দান-সংলগ্ন স্টেশনের সংখ্যা ৩ – এসপ্ল্যানেড, পার্ক স্ট্রিট ও ময়দান।